gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8535, del 25-04-2019 (2019/4152)

Extracte de la Resolució de 17 d'abril de 2019, de president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8535

Data del DOGV
:   25-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4152


Data del document
:   17-04-2019

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 17 d'abril de 2019, de president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2019. [2019/4152]  
BDNS (identif.): 435906.  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la Resolució de 17 d'abril de 2019, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE   
http://www.ivace.es  
  
Únic  
Incrementar en 800.000 euros la dotació pressupostària corresponent a la convocatòria de les ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2019, aprovada per Resolució de 17 de gener de 2019, del president de l'IVACE (DOGV 8471, 24.01.2019).  
El pressupost total per a la dita convocatòria serà en conseqüència de 43.353.534,00 euros.  
  
València, 17 d'abril de 2019.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 8506, del 14-03-2019 (2019/2020)

RESOLUCIÓ de 26 d'abril de 2018, de la Direcció General de Treball i Benestar Laboral, per la qual s'anuncien modificacions estatutàries d'UEPAL - Unió Empresarial de la Província d'Alacant, número d'entrada 80/2018/000137.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8506

Data del DOGV
:   14-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2020


Data del document
:   26-04-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 26 d'abril de 2018, de la Direcció General de Treball i Benestar Laboral, per la qual s'anuncien modificacions estatutàries d'UEPAL - Unió Empresarial de la Província d'Alacant, número d'entrada 80/2018/000137. [2019/2020]  
Han sigut admeses modificacions estatutàries al comprovar-se que reuneixen els requisits previstos en la Llei 19/1977, d'1 d'abril, sobre regulació del dret d'associació sindical (Boletín Oficial del Estado, 04.04.1977).  
La sol·licitud de modificacions estatutàries va ser formulada per Miguel Baena Moreno per mitjà d'un escrit de data 24.04.2018 i s'han tramitat amb el número d'entrada 80/2018/000137.  
La reunió de la Junta Directiva celebrada l'11 d'abril de 2018 va adoptar per unanimitat l'acord de modificar l'article 3 dels estatuts d'aquesta confederació, de manera que passa a fixar el domicili social en carrer Doctor Isidoro de Sevilla, 75. PI Rabasa 03800 l'Atzúbia (Alacant).  
  
Es disposa la inserció d'aquest anunci en el Diari Oficial de la Generalitat Valenciana i la seua exposició en el tauler d'anuncis d'aquesta Direcció General, a fi de donar publicitat a l'admissió efectuada.  
Qualsevol interessat podrà examinar el document depositat i obtindre-se'n còpia en la seu electrònica de la Direcció General de Treball i Benestar Laboral, http://www.indi.gva.es/web/dg-trabajo, i serà possible impugnar-lo davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (Boletín Oficial del Estado, 11.10.2011).  
  
València, 21 de febrer de 2019.- El subdirector general de Relacions Laborals: Juan Ignacio Soler Tormo.
Diari Oficial de la Generalitat Valenciana


Sumari del DOGV 8519, del 01-04-2019 (2019/2299)

Notificació de la sentència dictada en el procediment de divorci contenciós número 958/2018.
--------------------------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2299


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 958/2018. [2019/2299]  
Part demandant: Jessica Gómez Gutiérrez.  
Part demandada: Héctor Pablo Aponte Potes.  
Sobre divorci.  
En el judici referenciat s'ha dictat la resolució el text literal de la qual és el següent:  
  
«Dispositiva  
Estime la demanda interposada i declare dissolt per divorci el matrimoni contret per Jessica Gómez Gutiérrez i Héctor Pablo Aponte Potes, el 25 d'abril de 2006, amb els efectes legals inherents a aquesta declaració, i queden revocats els consentiments i poders que els cònjuges s'hagueren atorgat entre ells i cessa, excepte pacte en contrari, la possibilitat de vincular béns privatius de l'altre cònjuge en l'exercici de la potestat domèstica.  
No s'aprecien motius per a imposar les costes processals a cap dels litigants.  
Notifiqueu aquesta resolució a les parts i feu-los saber que és ferma i no es pot interposar cap recurs.  
Remeteu testimoniatge de la sentència al Registre Civil corresponent al lloc del matrimoni perquè es realitze l'oportuna anotació marginal.  
Així ho ordene, mane i signe.»  
  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, dispose la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de la sentència dictada al demandat en la persona d'Héctor Pablo Aponte Potes.  
  
Elx, 6 de març de 2019.- El lletrat de l'Administració de justícia: Jesús Larrosa Abellán.  
  
Diligència  
L'estenc jo, el lletrat de l'Administració de justícia, per a fer constar que aquest edicte ha quedat fixat en el dia de hui en el tauler d'anuncis. En done fe.  
  
Elx, 6 de març de 2019.
Diari Oficial de la Generalitat Valenciana


Sumari del DOGV 8497, del 01-03-2019 (2019/1705)

Modificació parcial de la plantilla, del catàleg i de la relació de llocs de treball.
-------------------------------------------------------------------------------------

### Dades del document

Número de DOGV
:   8497

Data del DOGV
:   01-03-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/1705


Data del document
:   18-01-2019

Organisme emissor
:   Ajuntament d'Asp

Tipus de document
:   Anunci

Descriptors 

:   * Aspe
    * personal
    * concurs administratiu

Modificació parcial de la plantilla, del catàleg i de la relació de llocs de treball. [2019/1705]  
El Ple de l'Ajuntament, en la sessió del dia 28 de novembre de 2018, va adoptar el següent acord de modificació parcial en la plantilla, catàleg i RLT de l'Ajuntament d'Aspe.  
Aquesta modificació consisteix en modificació parcial plantilla, catàleg i RLT per reclassificació d'una plaça i lloc de treball de TAG a lletrat.  
  
L'acord és el següent:  
«Primer. Aprovar la modificació parcial de la plantilla en tant que una plaça de tècnic d'administració general passa a tècnic d'administració especial. Aquesta modificació no suposa increment de plantilla.  
  
Segon. Aprovar la modificació parcial del catàleg i RLT municipal, declarant el lloc 1038 (tècnic d'administració general) a extingir i creant un lloc de tècnic d'administració especial lletrat (2145), mantenint els mateixos factors de complement específic i amb un complement de destinació 26. Les modificacions esmentades no suposen increment de llocs de treball ni cost addicional.  
Tercer. Procedir a la publicació en el Butlletí Oficial de la Província d'Alacant i en el Diari Oficial de la Generalitat Valenciana.  
Quart. Comunicar-ho a les àrees de Serveis Generals (RH) i Intervenció».  
  
Contra la present modificació de la plantilla podrà interposar-se, en el termini de dos mesos comptats des de l'endemà de la publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
  
Aspe, 18 de gener de 2019.- L'alcaldessa presidenta: María José Villa Garis.
Diari Oficial de la Generalitat Valenciana


Sumari del DOGV 8551, del 20-05-2019 (2019/5009)

RESOLUCIÓ de 14 de maig de 2019, de la Universitat Miguel Hernández d'Elx, per la qual es nomena professora titular d'universitat.
----------------------------------------------------------------------------------------------------------------------------------

### Dades del document

Número de DOGV
:   8551

Data del DOGV
:   20-05-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/5009


Data del document
:   14-05-2019

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 14 de maig de 2019, de la Universitat Miguel Hernández d'Elx, per la qual es nomena professora titular d'universitat. [2019/5009]  
En virtut del concurs convocat per Resolució de 21 de desembre de 2018 (Boletín Oficial del Estado de 11.01.2019), i de conformitat amb les propostes elevades per les comissions designades per a jutjar els esmentats concursos.  
Aquest Rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt:  
  
Nomenar María de los Ángeles Bustamante Muñoz, amb document nacional d'identitat número \*\*\*673V, en el cos de professor titular d'universitat de la Universitat Miguel Hernández d'Elx, en l'àrea de coneixement d'Enginyeria Química.  
  
Contra el present acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 14 de maig de 2019. - El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8526, del 10-04-2019 (2019/2952)

Informació pública de l'aprovació del modificat de projecte elèctric del Projecte d'urbanització de les unitats d'execució en sòl urbà extrem sud-est i el Terrer del Pla general.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8526

Data del DOGV
:   10-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2952


Data del document
:   15-03-2019

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * pla d'urbanisme
    * administració local

Informació pública de l'aprovació del modificat de projecte elèctric del Projecte d'urbanització de les unitats d'execució en sòl urbà extrem sud-est i el Terrer del Pla general. [2019/2952]  
Mitjançant Acord del plenari celebrat en sessió extraordinària de data 11 de març de 2019, s'ha acordat, entre altres assumptes, l'aprovació del modificat de projecte elèctric del Projecte d'urbanització per a l'execució de la línia de connexió elèctrica exterior de les unitats d'execució en sòl urbà extrem sud-est i el Terrer del Pla general del municipi.  
Cosa que es fa pública, de conformitat amb l'article 104 de la Llei 16/2005, de 30 de desembre, urbanística valenciana, i l'article 392.2 del Reglament d'ordenació i gestió territorial i urbanística valencià, aprovat per Decret 67/2006, de 19 de maig.  
  
Bétera, 15 de març de 2019.- L'alcaldessa: Cristina Alemany Campos.
Diari Oficial de la Generalitat Valenciana


Sumari del DOGV 8484, del 12-02-2019 (2019/1097)

RESOLUCIÓ de 30 de gener de 2019, del tribunal del concurs oposició per a la provisió, pel torn lliure, de facultatiu o facultativa especialistes en oncologia mèdica d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1097


Data del document
:   30-01-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 30 de gener de 2019, del tribunal del concurs oposició per a la provisió, pel torn lliure, de facultatiu o facultativa especialistes en oncologia mèdica d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/1097]  
De conformitat amb la base sisena de la Resolució de 19 de juny de 2017, del director general de Recursos Humans i Econòmics, per la qual es convoca el concurs oposició pel torn lliure, de facultatiu o facultativa especialistes en oncologia mèdica d'institucions sanitàries dependents de la Conselleria de Sanitat Universal i Salut Pública (DOGV 8071, 27.06.2017), finalitzada la fase d'oposició i la fase de concurs, es publica la relació d'aspirants que han arribat fins aquest punt del procés selectiu, especificant la puntuació obtinguda en cada fase, i segons l'ordre final aconseguit, es fa pública la resolució provisional del concurs oposició pel torn lliure.  
Els aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 30 de gener de 2019.- El president del tribunal: Vicente Carañana Ballerini. La secretària del tribunal: Nieves Alba Moratilla.
Diari Oficial de la Generalitat Valenciana


Sumari del DOGV 8674, del 11-11-2019 (2019/9925)

Informació pública de la pèrdua de la carta de pagament número 462013M188.
--------------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9925


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de la carta de pagament número 462013M188. [2019/9925]  
A causa de la pèrdua de l'original de la carta de pagament de la fiança número 080994X205 per import de 10.985,00 euros, a nom de Vaersa, Valenciana de Aprovechamiento Energético de Residuos, SA, N23849204, a favor d'Infraestructures, Territori i Medi Ambient.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i previndre la persona en poder de la qual es trobe que la presente en la Tresoreria dels Serveis Territorials de la Conselleria d'Hisenda i Model Econòmic a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.  
  
  
València, 14 d'octubre de 2019.- La subdirectora general de l'Agència Tributària Valenciana: Inmaculada Domínguez Calomarde.
Diari Oficial de la Generalitat Valenciana


Sumari del DOGV 8630, del 09-09-2019 (2019/8423)

Bases i convocatòria del procés selectiu per a cobrir una plaça de tècnic o tècnica economista i formació de borsa d'ocupació.
------------------------------------------------------------------------------------------------------------------------------

### Dades del document

Número de DOGV
:   8630

Data del DOGV
:   09-09-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/8423


Data del document
:   04-04-2019

Organisme emissor
:   Ajuntament d'Onil

Tipus de document
:   Anunci

Descriptors 

:   * Onil
    * concurs administratiu

Bases i convocatòria del procés selectiu per a cobrir una plaça de tècnic o tècnica economista i formació de borsa d'ocupació. [2019/8423]  
La Junta de Govern Local de l'Ajuntament d'Onil, en sessió ordinària de data 15 de juliol de 2019, va aprovar la convocatòria de les proves selectives i les bases per a la provisió en propietat d'una plaça de tècnic o tècnica economista de l'Ajuntament d'Onil, pel sistema d'oposició lliure - formació de borsa d'ocupació classificada en el grup A1, pertanyent a l'escala d'administració especial, subescala tècnica, classe tècnics/es superiors, inclosa en l'oferta d'ocupació pública 2019.  
  
Aquesta convocatòria es regirà per les bases específiques que se citen, que estaran a la disposició de les persones interessades en el tauler d'anuncis digital, www.onil.es - secció d'edictes, i tradicional de la corporació, en el Negociat de Personal de l'Ajuntament d'Onil, així com en el Butlletí Oficial de la Província d'Alacant núm. 157/2019 de data 20 d'agost de 2019.  
El termini de presentació de sol·licituds per a prendre part en les proves selectives serà de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado, en el Registre General d'aquest ajuntament o en qualsevol de les formes establides en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
Les instàncies de participació a què es refereix la base quarta de les que regulen aquest procediment selectiu estaran a la disposició de les persones interessades a través de l'anunci publicat en el tauler d'edictes digital, https://carpeta.onil.es secció d'ocupació, o en l'apartat d'instàncies del tauler d'anuncis, https://carpeta.onil.es/GDCarpetaCiudadano/Tablon.do'action=verAnuncios&pa=Instanacias.  
Cosa que es fa pública d'acord amb el que es preveu en l'article 6 del RD 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.  
  
Onil, 4 de setembre de 2019.- L'alcaldessa: Humildad Guill Fuster.
Diari Oficial de la Generalitat Valenciana


Sumari del DOGV 8667, del 30-10-2019 (2019/10995)

CORRECCIÓ d'errades de la Resolució de 10 d'octubre de 2019, del director general de l'Institut Valencià d'Atenció Social i Sanitària, per la qual es publiquen els resultats definitius corresponents a la fase de baremació de mèrits en el procés de cobertura de llocs temporals convocat mitjançant la Resolució d'11 de juliol de 2018, del director general de l'Institut Valencià d'Atenció Social i Sanitària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8667

Data del DOGV
:   30-10-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10334


Data del document
:   23-10-2019

Organisme emissor
:   Institut Valencià d'Atenció Social i Sanitaria

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 10 d'octubre de 2019, del director general de l'Institut Valencià d'Atenció Social i Sanitària, per la qual es publiquen els resultats definitius corresponents a la fase de baremació de mèrits en el procés de cobertura de llocs temporals convocat mitjançant la Resolució d'11 de juliol de 2018, del director general de l'Institut Valencià d'Atenció Social i Sanitària. [2019/10755]  
  
Advertides errades de caràcter material de fet i aritmètiques en la publicació, en el DOGV de data 16 d'octubre de 2019, de la Resolució de 10 d'octubre de 2019, del director general de l'Institut Valencià d'Atenció Social i Sanitària, per la qual es publiquen els resultats definitius corresponents a la fase de baremació de mèrits en el procés de cobertura de llocs temporals convocat mitjançant la Resolució d'11 de juliol de 2018, del director general de l'Institut Valencià d'Atenció Social i Sanitària, és procedent efectuar la rectificació en els següents termes:  
Es publiquen novament tots els llistats definitius de persones baremades que s'adjunten en l'annex I  
  
València, 23 d'octubre de 2019.- El director general de l'IVASS: Ángel Bonafé Osca.